cyanic-selkie/wikianc huggingface dataset:
Բոսֆորի կամուրջ
Բոսֆորի կամուրջ (Boğaziçi Köprüsü, Boğaz Köprüsü, Bosphorus bridge կամ First Bosphorus Bridge), Բոսֆորի վրա կառուցված առաջին կախովի կամուրջը։ Այն միացնում է Ստամբուլի եվրոպական և ասիական հատվածները։ Կամրջի երկարությունը կազմում է 1560 մ, հիմնական թռիչքի երկարությունը՝ 1074 մ, լայնությունը՝ 33 մ, իսկ հիմնասյուների բարձրությունը ծովից՝ 165 մ։ Կամրջի նախագծումը իրականացրել է ռուս ճարտարապետ Օլեգ Կերենսկին։ Կամուրջը բացվել է 1973 թ-ի հոկտեմբերի 29-ին՝ Թուրքական Հանրապետության առաջացման 50-ամյակի առթիվ։ Օրական կամրջի վրայով անցնում է մոտ 200000 տրանսպորտային միջոց, որոնք տեղափոխում են մոտ 600000 ուղևոր։ Բացման պահին Բոսֆորի կամուրջը համարվում էր 4-րդ կախովի կամուրջը աշխարհում իր երկարությամբ։ Ներկայումս այն իր երկարությամբ 22-րդն է։ Անցումը կամրջի վրայով վճարովի է։ Հետիոտների համար անցումը Ստամբուլի քաղաքապետի հրամանով փակվել է, քանի որ դարձել էր վերջին հանգրվան ինքնասպանների համար։
2016 թվականի հուլիսին տեղի ունեցած հեղաշրջման փորձի արդյունքում, թուրքական իշխանությունները կամուրջը վերանվանել են «Հուլիսի 15-ի նահատակների կամուրջ» ։
Արտաքին հղումներ
Կատեգորիա:Ստամբուլի կամուրջներ Կատեգորիա:Կախովի կամուրջներ Կատեգորիա:Բոսֆոր Կատեգորիա:Բեշիքթաշ Կատեգորիա:Թուրքիայի մշակույթ Կատեգորիա:Ստամբուլի շենքեր և կառույցներ Կատեգորիա:Թուրքիայի ճանապարհային կամուրջներ
Ղրիմի լեռներ
Ղրիմի լեռներ, գտնվում են Ղրիմի թերակղզու հարավում։ Երկարությունը մոտ 150 կմ է, լայնությունը՝ մինչև 50 կմ։ Կազմված են Գլխավոր (Հարավային) լեռնաշարքից (Ցայլա) և կուեստային տիպի երկու առաջնային թմբաշարերից։ Ցայլան արևմտյան մասում սարավանդաձև է և բաժանվում է Այպետրիի, Ցալթայի, Նիկիտի, Բաբուգանի, Չաթիրղաղի, Դեմերջիի, Կարաբիի և այլ յայլաների։ Ամենաբարձր գագաթը Ռոման Կոշն է (1545 մ)։ Առաջնային թմբաշարերը համեմատաբար ցածր են, Միջին կամ Ներքին (մինչև 750 մ) և Հյուսիսային կամ Արտաքին (մինչև 350 մ)։ Ղրիմի լեռների Հարավային Եվրոպայի Ալպյան ծալքավոր մարզի հատվածն են՝ կազմված կավային թերթաքարերից, ավազաքարերից, կրաքարերից։ Զարգացած են կարստային երևույթները։ Կլիման Ղրիմի հարավի, ափին միջերկրածովյան տիպի Է, հունվարի միջին ջերմաստիճանը 1-4 °C է, հուլիսինը՝ 24 °C, տարեկան տեղումները՝ 600 մմ, սարավանդին՝ հունվարին -1°ից -4 °C, հուլիսին՝ 15-16 °C, տարեկան տեղումները՝ 550—1200 մմ։ Գետերը (Սալգիր, Բուրուլչա, Բիյուկ Կարասու են) սնվում են մթնոլորտային տեղումներով և ստորերկրյա ջրերով։ Տարածված են լեռնաանտառային գորշ, լեռնամարգագետնային սևահողանման և լեռնային սևահողերը։ Լանդշաֆտները լեռնաանտառային, անտառատափաստանային և անտառաթփուտային են։
Կատեգորիա:Ռուսաստանի լեռնաշղթաներ Կատեգորիա:Ուկրաինայի լեռներ
Նուբլի շրջան
Նուբլի շրջան (ناحية نبل ), Սիրիայի Արաբական Հանրապետության շրջանի կարգավիճակ ունեցող վարչական միավոր, որը հանդիսանում է Ազազի գավառի 6 շրջաններից մեկը։
Վարչական կենտրոնն է Նուբլ քաղաքը։ 2004 թվականի մարդահամարի տվյալներով շրջանը ունի 51,948 բնակչություն ։ Տարածքը կազմում է 174.79 կմ2։
Ծանոթագրություններ
Կատեգորիա:Սիրիայի շրջաններ Կատեգորիա:Ազազի գավառ
Կուրտիկ
Կուրտիկ (Кыртык), գետ Ռուսաստանում, հոսում է Կաբարդինո-Բալկարիայի հանրապետությունում։ Գետաբերանը տեղակայված է Բակսան գետի ձախ ափին 142 կմ հեռավորության վրա։ Գետի երկարությունը 20 կմ է, ավազանի տարածքը 122 կմ2 է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Կասպից ծովի արևմտյան հատվածի ավազանային շրջանին, գետի ջրատնտեսային տեղամասը՝ Բակսան գետի ակունքն է, գետի ենթաավազանը բացակայում է։ Գետի գետային ավազանը Կասպից ծովից մինչև Տերեկա և Վոլգա գետեր։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Վարդակակաչի տենդ (ֆիլմ)
«Վարդակակաչի տենդ» (Tulip Fever), 2016 թվականին Միացյալ Թագավորություն-ԱՄՆ համատեղ նկարահանած պատմական դրամա ֆիլմ, որի ռեժիսորն է Ջասթին Չադվիկը։
Ֆիլմի պրեմիերան ԱՄՆ-ում տեղի է ունեցել 2017 թվականի օգոստոսի 13-ին ։
Սյուժե
Ֆիլմի գործողությունները տեղի են ունեցել 1630-ական թվականներին Նիդերլանդներում, Ամստերդամում, երբ իր բուռն շրջանն էր ապրում « վարդակակաչի տենդը »:
Ունևոր ծեր վաճառական Կոռնելիս Սենդվուրտը ամուսնանում է երիտասարդ Սոֆիայի հետ, որը վանքի որբանոցի սանուհի էր։ Վաճառականի ամուսնության նպատակը սերունդ ունենալն է։ Սակայն ծեր կնակորույս տղամարդու անխոհեմ քայլը՝ ամուսնանալ որբ աղջկա հետ, ավարտվում է ողբերգությամբ։
Աղքատ երիտասարդ նկարիչ Ժան վան Լոոսը, ում ծերունի Սենդվուրտը հրավիրում է սիրելի կնոջ դիմանկարը նկարելու, սիրահարվում է Սոֆիային։ Չնայած ամուսնու փայփայած հույսերին, որ սերունդ ունենա, Աննայի մոտ այն չի ստացվում։
Իրադրությունը բարդացնում է երկրում տարածված խարդախությունը, որի գլխավոր պատճառը վարդակակաչներն են։ Սոֆիայի դյուրահավատ սիրեկանը նույնպես հայտնվում է այդ խարդավանքների մեջ, որպեսզի «հեշտ փողեր» վաստակի. դրան մասնակցում է նաև Մարիան՝ Սոֆիայի սպասուհին, որի փեսացուն սնանկացած ու արագ հարստանալու մոլուցքով տառապող Ուիլյամն է։
Փորձելով փրկել իրեն և սիրեկանին, Սոֆիան որպես իր առաջնեկ է ներկայացնում Ուիլյամի և Մարիայի երեխային, սակայն խաբեությունը շուտով բացահայտվում է։ Հիասթափված Կոռնելիսը մեկնում է Օստ Ինդիա։ Նա իր կտակով ողջ ունեցվածքը ժառանգում է Մարիային, Ուիլյամին և վերջիններիս դստերը, որին իր երեխան էր կարծում։ Անմխիթար վիճակում գտնվող Սոֆիային ուրիշ ելք չի մնում, քան վերադառնալ մենաստան և կուսակրոնություն ընդունել...
Արտադրություն
Ֆիլմը պլանավորել էին նկարահանել դեռևս 2004 թվականին։ Ժապավենի ռեժիսորը պետք է լիներ Ջոն Մեդդենը, իսկ գլխավոր դերակատարները Ջուդ Լոուն և Քիրա Նայթլին, սակայն, հարկային օրենսդրության փոփոխումը Մեծ Բրիտանիայում պատճառ դարձավ, որ աշխատանքները դադարեցվեն ։
Քննադատություն
«Վարդակակաչի տենդ» կինոնկարը քննադատների կողմից արժանացել է հակասական կարծիքների ։ Rotten Tomatoes կայքում ֆիլմն ունի 4,4 բալ հնարավոր 10-ից ։ Metacritic կայքում ֆիլմն ունի 38 միավոր՝ հնարավոր 100-ից ։
Կինովարձույթում ֆիլմը տապալվում է։ 25 միլիոն դոլար բյուջե ունեցող ֆիլմը հավաքում է ընդամենը 8,4 միլիոն դոլար։
Ծանոթագրություններ
Կատեգորիա:Բրիտանական պատմական ֆիլմեր Կատեգորիա:Ամերիկյան պատմական ֆիլմեր Կատեգորիա:Անգլերեն ֆիլմեր Կատեգորիա:2016 ֆիլմեր Կատեգորիա:Բրիտանական մելոդրամա ֆիլմեր Կատեգորիա:Ամերիկյան մելոդրամա ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան անկախ ֆիլմեր Կատեգորիա:2017 ֆիլմեր Կատեգորիա:21-րդ դարի ֆիլմեր Կատեգորիա:Բրիտանական ֆիլմեր Կատեգորիա:2010-ականների ռոմանտիկ դրամա ֆիլմեր Կատեգորիա:Բրիտանական վեպերի էկրանավորումներ Կատեգորիա:Paramount Pictures ֆիլմեր Կատեգորիա:Բրիտանական դրամա ֆիլմեր Կատեգորիա:Ամերիկյան դրամա ֆիլմեր Կատեգորիա:Բրիտանական ռոմանտիկ ֆիլմեր Կատեգորիա:Ամերիկյան ռոմանտիկ ֆիլմեր Կատեգորիա:The Weinstein Company ֆիլմեր Կատեգորիա:Pinewood Studios-ում նկարահանված ֆիլմեր Կատեգորիա:Գրական ստեղծագործությունների էկրանավորումներ Կատեգորիա:2017 դրամա ֆիլմեր Կատեգորիա:Ֆիլմերի երաժշտություն ըստ Դենի Էլֆմանի Կատեգորիա:Ամուսնական դավաճանությունը ֆիլմերում Կատեգորիա:Յան Վերմեեր
Լախումեդոն
Լախումեդոն (Лахумедон), գետ Ռուսաստանում, հոսում է Կաբարդինո-Բալկարիայի հանրապետությունում և Հյուսիսային Օսիայի Հանրապետությունում։ Գետաբերանը տեղակայված է Խազնիդոն գետի աջ ափին 13 կմ հեռավորության վրա։ Գետի երկարությունը 20 կմ է, ավազանի տարածքը 62,2 կմ2 է։
Ջրային գրանցամատյանի տվյալներ
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Լիլավատի մրցանակ
«Լիլավատի» մրցանակ (Leelavati Award), միջազգային մրցանակ, որը տրվում է մաթեմատիկայի հանրայնացման գործում ունեցած ներդրման համար։ Մրցանակն անվանվել է նույնանուն մաթեմատիկական տրակտատի պատվին, որը գրել է 12-րդ դարի հնդիկ մաթեմատիկոս Բհասկարան։ Մրցանակը կազմում է մեկ միլիոն հնդկական ռուփի, հովանավորն է Infosys ՏՏ ընկերությունը։
Պատմություն
«Լիլավատի» մրցանակն առաջին անգամ հանձնվել է 2010 թվականին Հնդկաստանի Հայդարաբադ քաղաքում տեղի ունեցած «Մաթեմատիկոսների միջազգային կոնգրեսի» փակման արարողության ժամանակ։ Այդ մրցանակը սկզբում դիտարկվեց որպես միանգամյա պարգևատրում  , սակայն մրցանակը համագումարի և զանգվածային լրատվամիջոցների մասնակիցների համընդհանուր հավանությանն արժանացավ և որոշվեց «Լիլավատի» մրցանակաբաշխությունն ընդգրկել համագումարի մշտական մրցանակների շարքում։ Ի տարբերություն մյուս մրցանակների՝ «Լիլավատի» մրցանակը հանձնվում է համագումարի ոչ թե բացման, այլ փակման ժամանակ։
Արտաքին հղումներ
Կատեգորիա:Պարգևներ այբբենական կարգով
Սալիմ Քալլաս
Սալիմ Քալլաս (նոյեմբեր 13, 1936-դեկտեմբեր 2, 2013), սիրիացի դերասան է և սիրիական դրամայի արվեստագետ հիմնադիրներից մեկն է։ Ծնվել է Դամասկոսում և դերասանական գործունեությունը սկսել է 1970 թվականին։ Նա իր կարիերայի ընթացքում մի շարք կարևորագույն արվեստի գործեր է ներկայացրել։
Մահը
Սիրիացի արվեստագետ Սալիմ Քալլասը մահացել է Դամասկոսում՝ 2013 թվականի դեկտեմբերի 2-ին՝ սրտի կաթվածի պատճառով ։
Ծանոթագրություններ
Կատեգորիա:Սիրիացի դերասաններ Կատեգորիա:Սիրիացի արվեստագետներ Կատեգորիա:Կաթվածից մահացածներ
Ղավուրմա
Ղավուրմա կամ Տհալ, տնայնագործական եղանակով պահածոյացված միս։ Հին ժամանակներում մեր նախնիները ուշ աշնանը պատրաստում էին ղավուրմա,որն օգտագործում էին մինչև գարուն։ Տավարի կամ ոչխարի միսը լվանալուց հետո թողնում են ծակոտկեն ամանի մեջ՝ մինչև լավ քամվելը (կա նաև աղաջրում պահելու տարբերակը)։ Այնուհետև եփում են, կրկին քամում, ապա, անջատելով խոշոր ոսկորները, միսը տապակելով կարմրացնում են մսաջրի երեսից հավաքած յուղի մեջ, լցնում կավե (կճուճ, կարաս) կամ արծնապատ ամանի մեջ, լավ սեղմում և վրան լցնում են հալած տաք յուղ (հնում՝ հալած դմակ)։ Ղավուրման հիմնականում գործածվում է ձմռանը։ Ամեն անգամ օգտագործելիս, տարայում մնացած մսի կտորների վրա կրկին հալած յուղ են ավելացնում՝ մինչև դրանց ծածկվելը։ Պահում են սառը միջավայրում։ Միսը ուտում են և տաք և սառը վիճակում, ինչպես նաև գործածում են տարբեր կերակուրներ պատրաստելու համար։ Չնայած տհալի պատրաստման ծախսատար ու ժամանակատար գործընթացին, այն հիանալի միջոց է միսը երկար պահելու համար։
Յուլիե Կնիֆեր
Յուլիե Կնիֆեր (Julije Knifer, ), խորվաթ աբստրակտ նկարիչ, «Գորգոնի խումբ» խորվաթական գեղարվեստական շարժման հիմնադիր անդամ։
Ստեղծագործություն
Կնիֆերի արվեստի գլխավոր թեման երկրաչափական ձևի մեանդրի ուսումնասիրությունն է, որը նա վերարտադրել է 1960 թվականից նկարչական տարբեր տեխնիկաների միջոցով, այդ թվում՝ յուղաներկի, ջրաներկի, կոլլաժի ու մուրալի կիրառումով ։ Դրա վառ օրինակ է հսկայական «Մեանդրը», որը Կնիֆերը ստեղծել է 20×30 մ չափերով կտավին Գերմանիայի Թյուբինգեն քաղաքում (1975)։
Յուլիե Կնիֆերը Գորգոնի խմբի հիմնադիրներից է, որին 1959-1966 թվականներին անդամակցել են Միլենկո Հորվաթը, Իվան Կոժարիչը, Մարիա Եվշովարը, Դիմիտրի Բաշիչևիչը (նա հանդես է եկել Մանգելոս կեղծանունով), Մարկո մեշտրովիչը, Ռադոսլավ Պուտարը, Ջուրո Սեդերը և Իոսիպ Վանիշտան։ 1961 թվականին նա մասնակցել է Զագրեբի «Նոր միտումներ» առաջին ցուցահանդեսին։ Կնիֆերն իր աշխատանքները ներկայացրել է ազգային ու միջազգային բազմաթիվ հարթակներում՝ ներառյալ «Նոր միտումներ» (1961, 1963, 1969, 1973), «Միջազգային կոնստրուկտիվ աբստրակտ արվեստ» (Art Abstrait Constructif International), Դենիզ Ռենեի պատկերասրահի (Փարիզ, 1961-1962), «Կոնստրուկտիվիստներ» (Konstruktivisten), Լևերկուզենի քաղաքային թանգարանի (1962), «Ոչ պաշտոնականի սահմանների այն կողմ» (Oltre l'informale), Վիեննայի Բիենալեի (1976, 2001), Սան Պաուլուի Գեղարվեստական Բիենալեի (1973 թվականին Յուրայ Դոբրովիչի և Վենցեսլավ Ռիխտերի հետ, ինչպես նաև 1979 և 1981 թվականներին) ցուցահանդեսներին։
Յուլիե Կնիֆերը համագործակցել է Մյունխենի Դանի Կելլեր, Ֆրիդբերգի Հոֆմանի պատկերասրահի, Փարիզի Ֆրանկ Էլբացի պատկերասրահների հետ։ Դա նպաստել է նրա աշխատանքների ավելացմանը մասնավոր ու թանգարանային հավաքածուներում, որոնք ներկայումս պահվում են աշխարհի հայտնի շատ թանգարաններում, այդ թվում՝ Փարիզի Ժորժ Պոմպիդուի կենտրոնում։
1994 թվականին Կնիֆերը տեղափոխվել է Փարիզ, որտեղ ապրել է մինչև իր կյանքի վերջը։ Նրա հետմահու առաջին ցուցահանդեսը կազմակերպել է Առնոլդ Պիեռը Փարիզի Ֆրանկ Էլբացի պատկերասրահում (2010)։ 2002 թվականին Կնիֆերը դարձել է Վլադիմիր Նազորի մրցանակի դափնեկիր կյանքի ընթացքում զգալի ձեռքբերումների համար ։
2016 թվականին Կնիֆերի «PLS 69» (1969) նկարը Վիեննայի աճուրդում վաճառվել է 137.000 դոլարով, ինչն այդ ժամանակ ժամանակակից արվեստին վերաբերող խորվաթական գեղանկարչության օրինակի համար երբևէ վճարված ամենաբարձր արժեքն է եղել ։
Գրականություն
Կատեգորիա:Խորվաթ նկարիչներ Կատեգորիա:20-րդ դարի նկարիչներ
Ալ-Սաֆիրայի շրջան
Վարչական կենտրոնն է Ալ-Սաֆիրա քաղաքը։ 2004 թվականի մարդահամարի տվյալներով շրջանը ունի 132,658 բնակչություն ։ Տարածքը կազմում է 846.37 կմ2։
Ծանոթագրություններ
Կատեգորիա:Սիրիայի շրջաններ Կատեգորիա:Ալ-Սաֆիրայի գավառ
Արքայից (գագաթ)
Արքայից, լեռնագագաթ Հայաստանի Գեղարքունիքի մարզում, Սևանի լեռնաշղթայում, Կաղամբաջուր և Մշակաց գետերի ջրբաժանում, Ճամբարակ քաղաքից 5 կմ հարավ։ Բարձրությունը 2446 մ է ։
Ծանոթագրություններ
Կատեգորիա:Լեռնագագաթներ այբբենական կարգով Կատեգորիա:Հայաստանի լեռնագագաթներ Կատեգորիա:Գեղարքունիքի մարզի լեռնագրություն
Ռիյադ Մահրեզ
Ռիյադ Մահրեզ (رياض محرز, Riyad Mahrez, ), ալժիրցի ֆուտբոլիստ, Պրեմիեր Լիգայի ակումբ «Լեսթեր Սիթիի» և Ալժիրի ազգային հավաքականի եզրային կիսապաշտպան, 2014 թվականի աշխարհի առաջնության մասնակից ։
«Կեմպեր»
Ռահեմ Մահրեզը «ԱԱՍ Սարսել» ակումբի ֆուտբոլային դպրոցի սանն է ։ 2009 թվականին նա միացել է չորրորդ դիվիզիոնի «Կեմպեր» սիրողական ակումբին և նրա կազմում խաղալով 27 խաղ հեղինակել է 1 գոլ ։
«Հավր»
2010 թվականին Մահրեզը տեղափոխվել է «Հավր» և տեղափոխման սկզբից էլ թիմի կազմում տարբերվել է ահագին բարձր արդյունավետությամբ (13 գոլ թիմի կազմում անցկացրած առաջին մրցաշրջանում և 11՝ երկրորդում) ։ 2011-12 մրցաշրջանում խաղացել է Լիգա 2-ում հանդես եկող «Հավրի» առաջին թիմի կազմում։ 2012-13 մրցաշրջանում Մահրեզը սկսում է կանոնավոր կերպով հանդես գալ հիմնական կազմում։ Նա մրցաշրջանում խաղացել էր առաջնության 38 խաղերից 34-ում ։ Պրոֆեսիոնալ մակարդակում իր առաջին գոլը նա խփել է 2012-13 մրցաշրջանի տասներորդ տուրում՝ «Շատորուի» դեմ տնային խաղի ժամանակ ։
2014 թվականի հունվարի 11-ին Ռիյադ Մահրեզը 3,5 տարվա պայմանագիր է կնքում «Լեսթեր Սիթիյի» հետ ։ Տրանսֆերը արժեցավ շուրջ 400 հազար եվրո։ Մահրեզը անգլիական Չեմպիոնշիպում կատարում է իր նորամուտը հունվարի 25-ին՝ փոխարինման դուրս գալով «Միդլսբրոյի» դեմ հանդիպան 79-րդ րոպեին ։ Իր առաջին չորս խաղերում Մահրեզը բավարարվում էր միայն փոխարինման դուրս գալով (այդ խաղերում նա հեղնիակում է մեկ գնդակ), իսկ հետո թիմի գլխավոր մարզիչ Նայջել Պիրսոնը արդեն վստահելով նրան հատկացնում է տեղ՝ թիմի հիմնական կազմում ։ 2013-14 մրցաշրջանի արդյունքներով Մահրեզը «Լեսթերի» կազմում դառնում է Ֆուտբոլային լիգայի առաջնության հաղթող ։
Միջազգային կարիերա
Ռիյադ Մահրեզը իրավունք ուներ հանդես գալու Ալժիրի և Ֆրանսիայի հավաքականներում և նա ընտրում է Ալժիրի հավաքականը ։ 2014 թվականի մայիսի 31-ին նա խաղում է հավաքականի կազմում առաջին խաղը Հայաստանի հավաքականի (3:1) դեմ խաղում ։ Նա դուրս է գալիս հիմնական կազմի հետ և խաղում մինչև խաղի 72-րդ րոպեն   ։
2014 թվականի հունիսին Մահրեզը հավաքականի մարզիչ Վահիդ Հալիլհոջիչի կողմից հրավիրվում է հավաքական 2014 թվականի աշխարհի առաջնության եզրափակիչ փուլին մասնակցելու նպատակով ։ Մահրեզը առաջնության ամբողջ ընթացքում խաղում է ընդամենը մեկ խաղ։ Այդ խաղը առաջնության խմբային փուլի առաջին տուրի Բելգիայի հավաքականի դեմ խաղն էր, որում Մահրեզը ոչինչով աչքի չի ընկնում և այդ իսկ պատճառով էլ հաջորդ տուրի խաղերում չի ներառվում թիմի հիմնական կազմում ։
Ակումբային
Լեսթեր Սիթի
Անձնական կյանք
Ռիյադի հայրը ալժիրցի է, իսկ մայրը՝ մարոկկացի ։
Ակումբային
Ըստ 2016 թվականի մարտի 1-ի
Միջազգային
Ըստ 2015 թվականի նոյեմբերի 14-ի
Արտաքին հղումներ
Կատեգորիա:Ալժիրցի ֆուտբոլիստներ Կատեգորիա:Ալժիրի հավաքականի ֆուտբոլիստներ Կատեգորիա:Անգլիական ֆուտբոլի լիգայի խաղացողներ Կատեգորիա:Մանչեսթեր Սիթիի ֆուտբոլիստներ Կատեգորիա:Ֆրանսիացի ֆուտբոլիստներ Կատեգորիա:Լեսթեր Սիթիի ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Հավրի ֆուտբոլիստներ Կատեգորիա:Պրեմիեր Լիգայի ֆուտբոլիստներ Կատեգորիա:Անգլիայի լեգեոներ ֆուտբոլիստներ
Կուրսել սյուր Վուար
Կուրսել սյուր Վուար (Courcelles-sur-Voire), համայնք Ֆրանսիայի Գրանդ Էստ մարզի Օբ գավառում ։
Բնակչությունը 2008 թվականի դրությամբ կազմում է 37 մարդ, բնակչության խտությունը` 7.55 մարդ/կմ²։ Բնակավայրը զբաղեցնում է 4.9 կմ² տարածք։
Աշխարհագրություն
Գտնվում է Փարիզ քաղաքից 170 կմ արևելք, Շալոն ան Շամպայն քաղաքից` 60 կմ հարավ, Տրուա քաղաքից` 40 կմ հյուսիս-արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 24 աշխատունակ (15-64 տարեկան) բնակիչ, որոնցից ակտիվ էին 20-ը, իսկ ոչ ակտիվները` 4։ Ակտիվության ցուցանիշը կազմում է 83,3 %։ 20 աշխատունակ մարդկանցից աշխատել է 19 անձ (11 տղամարդ և 8 կին)։ Գործազուրկ են եղել 1 անձ (0 տղամարդ և 1 կին)։ 4 անաշխատունակներից 1-ը եղել են աշակերտներ կամ ուսանողներ, 3-ը` թոշակառուներ, իսկ 0-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Ջաննի Վերսաչե
Ջաննի Վերսաչե (Gianni Versace, ), իտալացի մոդելյոր և դիզայներ, Վերսաչե նորաձևության տան հիմնադիր (1978):
Կենսագրություն
Կարիերան սկսել է հայրենի քաղաքում, Francesca Versace Elle, մոդայիկ հագուստի խանութում, որը պատկանում էր նրա մորը ։ Այստեղ նա մորը օգնում էր հագուստ կարել, ընտրել աքսեսուարներ, ինչպես նաև կտոր ներկրել Միլանից, Փարիզից և Լոնդոնից։ 25 տարեկանում մեկնել էր Միլան, որտեղ սկսել էր աշխատել որպես դիզայներ, մի քանի նորաձևության տներում միաժամանակ՝ Callaghan և Istante: 1973 թվականին դարձել է Byblos-ի դիզայները՝  նորաձևության տան երիտասարդական գծում։
Առաջին անգամ իր անվան տակ հագուստ է ներկայացրել 1978 թվականի մարտի 28-ին, Միլանում, գեղարվեստական թանգարանում։ Նույն թվականի սեպտեմբերին տեղի է ունեցել կանացի հագուստի առաջին հավաքածուի ցուցադրությունը «Ջաննի Վերսաչե» ապրանքանիշի տակ։ Նորաձևության տան գլխավոր ադմինիստրատորը նրա ավագ եղբայր՝ Սանտո Վերսաչեն էր, նրա քույրը՝ Դոնաթելան պատասխանատու էր ֆոտոսեսիաների համար։
1980-ական թվականներին Ջաննին սեփական ապրանքանիշի համար հագուստ է մշակում, աշխատելով նաև այլ ընկերությունների համար։ 1981 թվականին նա կանացի օծանելիք է թողարկում իր անվան տակ, 1986 թվականին՝ L’Homme տղամարդկանց օծանելիքը։ 1989 թվականին նա իր մասին հայտնում է բարձր նորաձևության աշխարհում, սկսելով ստեղծել բարձրակարգ կուտյուրի հավաքածուներ Atelier Versace ապրանքանիշի ներքո և ցուցադրություններ կազմակերպելով փարիզյան «Ռից» հյուրանոցում։
Իր հայտնիության գագաթնակետին Ջաննի Վերսաչեն հասել է 1990-ական թվականների սկզբին, նրա հայտնի հաճախորդների շարքում են՝ Մադոննան և Ուելսի արքայադուստր Դիանան։ Նա ընդլայնում է իր բիզնեսը, սկսելով ճենապակյա և ապակյա սպասքի (Rosenthal ընկերության հետ համատեղ), ինչպես նաև կահույքի և տնային պարագաների թողարկում (Versace Home ապրանքանիշի ներքո)։
Անձնական կյանք
Վերսաչեն հանդիպել է իր զուգընկերին, մոդել Անտոնիո Դ'Ամիկոյին 1982 թ. Նրանց հարաբերությունները շարունակվեցին մինչև Ջաննիի մահը ։
Ընտանիքի ճնշման տակ Վերսաչեն թաքցնում էր հանրությունից իր սեռական կողմնորոշումը՝ մեծ հաճախորդներին կորցնելու վախի պատճառով։ Միայն 1995-ի հունիսին Ջաննին Քամինգ աութ արեց   The Advocate  ամերիկյան գեյ-ամսագրին  իր հարցազրույցում։
Մահ
Ջաննի Վերսաչեն Սպանվել է 1997 թվականի հուլիսի 15-ին, Մայամի Բիչում, իր տան աստիճաների վրա, սերիական մարդասպան Էնդրյու Կյունենենի կողմից առանց որևէ ակնհայտ պատճառի։ ԶԼՄ-ում անմիջապես վարկած հայտնվեց իտալական մաֆիայի  մասնակցության մասին, իսկ որոշ թերթեր կատարվածի մեջ մեղադրել էին Վերսաչե ընտանիքին։ Մի քանի օր անց մարդասպանը  ոստիկանների կողմից շրջափակման մեջ գտնվելով ինքնասպանություն է գործում։ Որոշ վկայությունների համաձայն մարդասպանը Վերսաչե ապրանքանիշի ներքնազգեստ էր կրում։ Ջաննին հողարկավորվել է  Կոմո լճի մոտ, Ֆոնտանելլա առանձնատան բակում, սակայն տունը ռուս օլիգարխ Արկադի Նովիկովին վաճառելուց հետո Վերսաչեի աճյունը տեղափոխվել է Միլան։
Վերսաչեի մահից հետո ընկերության գլուխ է անցել նրա կրտսեր քույրը՝ Դոնթելա Վերսաչեն։
Ոճի յուրահատկություններ
Ջաննի Վերսաչեն միավորել է բարոկո ոճի շքեղ տարրերը և դասականության մեանդրը փոփ արտի և փանք մշակույթի տարրերի հետ, համատեղել ընձառյուծի գունազարդումը շքեզ ականթների հետ, օգտագործելով վառ հակադրական գույներ և փայլուն մակերեսներ։ Նրա գրգռիչ, բաց սեքսուալ հագուստը հաճախ էր հայտնվում անճաշակության սահմանին։ Վերսաչեն երեկոյան զգեստներ էր ստեղծում հիմնվելով կանացի թեթև ներքնազգեստի վրա, նորաձևություն է մտցրել սև կաշվի և ոսկե ֆուրնիտուրայի համադրությունը որոնց հետ պահանջվում էր կրել բարձրակրունկներ։
Համարվում է, որ նա է առաջինը տղամարդուն պոդիում հանել առանց փողկապի և ջինսով։
Թատրոնում
Ջաննի Վերսաչեն համագործակցել է Մորիս Բեժարի հետ, նա գրանցել է խարիոգրաֆի մի քանի բալետները, նրանց համատեղ վերջին աշխատանքը՝ «Հոգևորականի տուն» բալետն էր։ Իրենց հերթին Բեժարի բալետային խմբի դերասանները մասնակցում էին մոդելյորի ցուցադրություններին։ Վերսաչեի այսպիսի վերջին թատերականացված ցուցադրությունների ժամանակ մոդել Նաոմի Քեմփբելը մոդելյորի վրա ատրճանակ է պահել, որը ավելի ուշ որակվել էր նախանշան։
Վերսաչեի աշխատանքներից են՝ Վիլիամ Ֆորսայթի Herman Schmerman բալետի պրովոկացիոն կոստյումները:
Մատենագիտություն
Ջաննի Վերսաչե՝ Rock and Royalty գրքի հեղինակ։
Գրականություն
''М. Кастель''. Миф о Версаче: Биография / Пер. с ит. А.Борисовой. СПб.: Азбука-классика, 2008. 352 с. + вклейка (32 с.), 15 000 экз., ISBN 978-5-395-00095-8
Լեսկեն (գետ)
Լեսկեն (Лескен), գետ Ռուսաստանում, հոսում է Կաբարդինո-Բալկարիայի հանրապետությունում և Հյուսիսային Օսիայի Հանրապետություն։ Գետաբերանը տեղակայված է Տերեկ գետի ձախ ափին 448 կմ հեռավորության վրա։ Գետի երկարությունը 59 կմ է, ավազանի տարածքը 313 կմ2 է։
Ջաննի Վերսաչե
Արտաքին հղումներ
Կատեգորիա:Սպանվածներ Կատեգորիա:Տղամարդկանց հագուստի դիզայներներ
Լեսկեն (գետ)
Ջրային գրանցամատյանի տվյալներ
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Գալաթայի կամուրջ
Գալաթայի կամուրջ (Galata Köprüsü, Galata Bridge), կամուրջ Ստամբուլում, որը հատում է Ոսկե եղջյուրը։ Կամուրջը տեղակայված է Նոր մզկիթի հակադիր մասում։
Առաջին կամուրջ
Գալաթայի առաջին կամուրջը կառուցվել է 1845 թ-ին։ Կամուրջը փայտից էր։ Կառուցման ավարտից հետո այն անվանվեց Վալիդեի կամուրջ կամ Նոր կամուրջ։ Անցումը կամրջի վրայով վճարովի է եղել։
Երկրորդ կամուրջ
1863 թ-ին, մինչև Նապոլեոն III-ի այցը Ստամբուլ, կամուրջն ամբողջովին վերանորոգվեց սուլթան Աբդուլ Ազիզի կողմից։
Երրորդ կամուրջ
Հաջորդ խոշոր վերակառուցումը տեղի է ունեցել 1875 թ-ին։ Այդ ժամանակ կամրջի երկարությունը կազմում էր 480 մ, իսկ լայնությունը՝ 14 մ։ Ինչպես իր նախորդները, այն նույնպես փայտից էր։ Անցումը կամրջի վրայով եղել է վճարովի։
Չորրորդ և հինգերորդ կամուրջներ
Գալաթայի չորրորդ կամուրջը կառուցվել է 1912 թ-ին գերմանական «MAN» ֆիրմայի կողմից։ Այդ կամուրջը ուներ 466 մետր երկարություն և 25 մետր լայնություն։ Այն այդ տեսքով ծառայել է մինչև 1992 թ-ը, երբ այն հիմնովին տուժեց մեծ հրդեհից հետո։ Վերակառուցումից հետո այն դարձավ 5-րդը իր վերակառուցումների թվաքանակով։ 2005 թ-ին կամրջի վրայով անց է կացվել տրամվայի գիծ։
Արտաքին հղումներ
Կատեգորիա:Ստամբուլի կամուրջներ Կատեգորիա:1994 հիմնադրումներ Թուրքիայում Կատեգորիա:1994 կառուցումն ավարտված կամուրջներ Կատեգորիա:Ֆաթիհ Կատեգորիա:Բեյօղլու Կատեգորիա:Ոսկեղջյուր Կատեգորիա:Ստամբուլի շենքեր և կառույցներ Կատեգորիա:Թուրքիայի ճանապարհային կամուրջներ
Փոքր Էկիպցոկո
Փոքր Էկիպցոկո (Малая Экипцоко), գետ Ռուսաստանում, հոսում է Կաբարդինո-Բալկարիայի հանրապետությունում և Կարաչայ-Չերքեզիայի Հանրապետությունում։ Գետաբերանը տեղակայված է Մեծ Էկիպցոկո գետի ձախ ափին 2,8 կմ հեռավորության վրա։ Գետի երկարությունը 11 կմ է, ավազանի տարածքը 88 կմ2 է։
Ջրային գրանցամատյանի տվյալներ
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Ֆլյուորիտ
Ֆլյուորիտ (fluere, հոսել, անվանումը տրվել է 1529 թվականին Ագրիկոլայի կողմից «ֆլյուորես» ձևով, նրա դյուրահալության պատճառով ), հոմանիշ. պլավիկյան սպաթ, միներալ, կալցիումի ֆտորիդ CaF2։ Փխրուն է, հանդիպում է տարբեր երանգներով. դեղին, կանաչ, կապույտ, երկնագույն, կարմրա֊ վարդագույն, մանուշակագույն, երբեմն մանուշակագույն֊սև, հազվադեպ՝ անգույն։ Բնորոշ է երանգի տեղայնացվածությունը։ Հաճախ երանգը պայմանավորված է բյուրեղային կառուցվածքի թերություններով, երբեմն էլ պարունակվող, երկրակեղևում հազվադեպ հանդիպող տարրերի, խառնուրդներով՝ ուրանի և թորիումի որոշ հանքավայրերում։
Հատկություններ
Խորանարդային համակարգ, բյուրեղները խորանարդաձև, օկտաեդրիկ, խորանարդաօկտաեդրիկ։ Խտությունը 3,18, իտրիումային և ցերիումային տեսակների մոտ աճում է մինչև 3,3 և 3,6։ Հալման ջերմաստիճանը 1360° է՝, եռման ջերմաստիճանը՝ 2450°։ Օժտված է դիամագնիսական, իսկ ցածր ջերմաստիճանում՝ պարամագնիսական հատկությամբ։ Լուծվում է խիտ ծծմբական թթվում, որն ուղեկցվում է HF֊ի (ապակին խածատող) անջատումով ։ Ֆլյուորիտի մաքուր բյուրեղները օժտված են բարձր թափանցիկության լայն տիրույթում. վակուումային գերմանուշակագույնից մինչև երկարալիք ինֆրակարմիր տիրույթ։ Կաթոդային և գերմանուշակագույն ճառագայթների ազդեցությամբ ենթարկվում է վառ արտահայտված լյումինեսցենցիայի, տաքացման պայմաններում՝ ջերմալյումինեսցենցիայի։ Ֆլյուորիտը տիպիկ ֆլյուրեսցենտվող միներալ է. տաքացնելից և գերմանուշակագույն ճառագայթներով ճառագայթումից հետո այն լուսարձակում է։ « Ֆլյուրեսցենցիա» տերմինը, որն առաջարկել է Ջ.Ստոքթսը, ծագել է հենց ֆլյուորիտ միներալի անունից (այլ ոչ թե հակառակը, ինչպես հաճախ կարծում են)։ Ֆլյուորիտ անունից է ծագել նաև ֆտորի լատիներեն անվանումը՝ fluorum։
Տարատեսակներ
Բնորոշ է երանգավորման տեղայնացվածությունը։ Երանգը պայմանավորված է երկրակեղևում հազվադեպ հանդիպող տարրերի խառնուրդներով, ինչպես նաև քլորի, երկաթի, ուրանի և թորիումի խառնուրդներով, երբեմն՝ բյուրեղային կառուցվածքի թերություններով։ Մաքուր ֆլյուորիտը անգույն, թափանցիկ, ապակու փայլով նյութ է, սակայն սովորաբար այն կանաչ, մանուշակագույն, դեղին կամ այլ երանգի է, որը պայմանավորված է խառնուրդների առկայությամբ կամ կարող է լինել ռադիոակտիվ ազդեցության հետևանք (դեղին երանգավորում )։ Մուգ մանուշակագույն ֆլյուորիտներում բարձր է ստրոնցիումի պարունակությունը, իսկ կանաչ տարատեսակներում առկա է ոչ մեծ քանակի սամարիում։ Հազվադեպ հանդիպող և ծանր մետաղների առկայությունը, ինչպես նաև կալցիում իոնների ավելցուկը ֆլյուորիտին հաղորդում են տարբեր երանգներ։
Ուղեկցող միներալներ
Ֆլյուորիտի հետ զուգորդված կարելի է հանդիպել քվարց, հալենիտ, սֆալերիտ, քալկոպիրիտ, մարկազիտ, կալցիտ, դոլոմիտ, գիպս, ցելեստին, բարիտ, տետրաէդրիտ, արծաթ պարունակող միներալներ, մոլիբդենիտ, ապատիտ, տոպազ, տուրմալին։
Համաշխարհային
Գերմանիա՝ Վյոլսենդորֆ (Բավարիա ), Հարց, Թյուրինգիա, Թուրքիա, Իտալիա՝ Պարս (Հարավային տիրոլ)
Մոնղոլիա ՝ Բերխ, Նորվեգիա՝ Կոնգսբերգ, Գրելանդիա՝ Իվիգտուուտ,  Մեծ Բրիտանիա՝  Դերբիշիր կոմսություն, Կանադա՝  Նյուֆաունդլենդ կղզի,  ԱՄՆ՝  Իլինոյս նահանգ,  Տաջիկստան՝  Տակոբ,  Մագոֆ, Ուզբեկստան՝ խոշոր հանքավայր Չատկալյան արգելոցի շրջակայքում, Կիրգիզիա՝  Խայդարկեն ( նախկինում Խայդարկան), Ղազախստան՝ Բադամ գետի հովիտ։
Ռուսական
Ռուսաստանում ֆլյուորիտի ամենախոշոր հանքավայրերը գտնվում են Անդրբայկալում. Աբագայտույ, Կալանգույ (Անդրբայկալյան երկրամաս), Բուրիաթիայում (Հուրայի, Արա-Տաշիրի և այլն), Պրիմորյան երկրամասում  (Յարոսլավսկի)։
Կիրառումը
Օգտագործվում է.
Ծծմբական թթվով ֆլյուորիտի մշակումից ստացվում է պլավիկյան թթու (HF), որի օգնությամբ կարելի է ապակին խածատել։
Տաքացնելիս լուսարձակում է, կիրառվում է որոշ լուսարձակող սարքերում։
Կիրառման պատմություն
Ֆլյուորիտը հնում օգտագործվել է ոչ մեծ ամանեղեն, սկահակներ, զարդատուփեր, ինչպես նաև զարդեր պատրաստելու համար։
Իր յուրահատկությունների և գեղեցկության շնորհիվ ֆլյուորիտը հաճախ գնահատվել է ոսկուց թանկ։
Արտաքին հղումներ
Կատեգորիա:Կալցիումի միներալներ
Մաճարա
Մաճարա (Մաջարա, աբխազ.` Мачара, მაჭარა), գյուղ Աբխազիայի Գուլրիփշի շրջանում, Գուլրիփշից 11 կմ հյուսիս-արևմուտք։ Գտնվում է ծովի մակարդակից 70 մ բարձրության վրա։
Բնակչություն
Ըստ 1959 թվականի մարդահամարի տվյալների, գյուղի բնակչությունը կազմում էր 1257 մարդ` հիմնականում ռուսներ և վրացիներ, իսկ գյուղխորհրդի ենթակայության տակ գտնվող տարածքում` 4209 մարդ, հիմնականում հայեր, վրացիներ և ռուսներ ։ 1989 թվականի տվյալներով` 1152 մարդ ։
2011 թվականին, գյուղական բնակչության թիվը կազմել է 2640 մարդ, որից 1763 (66,8%) - հայեր, 626 (23,7%) - աբխազներ, 171 (6,5%) - ռուսներ, 27 (1,0%) - վրացիներ, 21 (0,8%) - հույներ, 7 (0,3%) - ուկրաինացիներ և 25 (0,9%) այլ ազգերի ներկայացուցիչներ ։
Բնակիչներն զբաղվում են ծխախոտի, ցիտրուսային կուլտուրաների և եգիպտացորենի մշակությամբ, այգեգործությամբ, մեղվաբուծությամբ և անասնապահությամբ։ Խորհրդային տարիներին գյուղն ուներ հայկական, վրացական և ռուսական տարրական դպրոց։
Հայերը եկել են Տրապիզոնի շրջակայքից` 1896 թվականին։
Ծանոթագրություններ
Կատեգորիա:Աբխազիայի հայաբնակ գյուղեր Կատեգորիա:Աբխազիայի գյուղեր Կատեգորիա:Բնակավայրեր այբբենական կարգով
Ֆանտա
Ֆանտա (Fanta), ոչ ալկոհոլային, ուժեղ գազավորված, զովացուցիչ ըմպելիք՝ նարնջի դասական համով, ապրանքանշանը՝ Կոկա-Կոլա ընկերության։
Ստեղծման պատմություն
Ըմպելիքն ի հայտ է եկել Գերմանիայում 1940 թվականին՝ Երկրորդ համաշխարհային պատերազմի տարիներին։ Կոկա-Կոլայի արտադրության համար պահանջվող օշարակի ներմուծումը Գերմանիա դադարեցվեց, ինչի պատճառը հակահիտլերյան խմբավորման հիմնումն էր։ Այդ ժամանակ Մաքս Քայթը, ով Երկրորդ համաշխարհային պատերազմի ընթացքում Գերմանիայում Կոկա-Կոլա ընկերության մասնաճյուղի պատասխանատուն էր, որոշում կայացրեց՝ ստեղծելու նոր ապրանք, որը կպատրաստվեր այնպիսի բաղադրատարրերի հիման վրա, որոնք այդ պահին հասանելի էին Գերմանիայում։ Նոր ըմպելիքի համար հիմնական բաղադրիչներ դարձան խնձորի քուսպը (սիդրի արտադրության մնացորդները) և կաթնային շիճուկը (շիճուկային արտադրության կողմնակի արտադրանք)։ Ստացված ըմպելիքը դեղնավուն երանգ ուներ և բավականին տարբերվում էր նարնջի «Ֆանտա»-ից, որն առավել տարածված է ։ Ըմպելիքի անվանումը կոլեկտիվ քննարկման արդյունք էր, ինչն սկսվեց Քայթի կոչից հետո, երբ նա քննարկման մասնակիցներին հորդորեց «օգտագործել սեփական երևակայությունը» («Fantasie»), ինչին ի պատասխան՝ ներկաներից մեկը՝ Joe Knipp-ը, միանգամից արտաբերեց՝ «Fanta!» :
Կոկա-Կոլա ընկերության գլխավոր ստորաբաժանումը 1960 թվականին իրավունք ձեռք բերեց՝ ունենալու Fanta ապրանքանիշը։
Նմուշակազմ
Ռուսաստանյան շուկայում այժմ «Ֆանտա»-ն վաճառվում է 5 տարբեր համերով։
2018 թվականի ամռանն արտադրվել է Fanta Zero ըմպելիքը  ։
Դասական «Ֆանտա»-ն վաճառվում է 250 մլ, 330 մլ, 0,5 լ, 1 լ, 2 լ տարաներով։
Մեր օրեր
Չնայած այն հանգամանքին, որ արտադրող ընկերությունը նախընտրում է ըմպելիքի ստեղծման պատմությունը զտել, 2008 թվականին նորից վաճառքում հայտնվեց խնձորի համով «Ֆանտա»-ն։
Ծավալ
Ապակյա շշերով «Ֆանտա»-ն ունենում է 0,25 լ տարողություն։
Պլաստիկե շշերն ունենում են 0,5 լ, 0,9 լ, 1 լ, 1,5 լ, 2 լ, 2,5 լ տարողություն։
Արտաքին հղումներ
Կատեգորիա:Խմիչքներ Կատեգորիա:Գազավորված ըմպելիքներ Կատեգորիա:Զովացուցիչ ըմպելիքներ Կատեգորիա:Ոչ ալկոհոլային խմիչքներ
Նիկոլաս Պարեխա
Ակումբային
2004-2006 թվականներին հանդես է եկել արգենտինական «Արխենտինոս Խունիորս» ակումբի կազմում։ 2006-2008 թվականներին հանդես է եկել բելգիական «Անդերլեխտ» ֆուտբոլային ակումբում ։ 2008-2010 թվականներին հանդես է եկել իսպանական «Էսպանյոլ» ֆուտբոլային ակումբում ։ 2010-2014 թվականներին հանդես է եկել ռուսական «Սպարտակ Մոսկվա» ակումբի կազմում    ։ 2013 թվականից մինչև հիմա հանդես է գալիս իսպանական «Սևիլյա» ֆուտբոլային ակումբի կազմում ։
Ազգային հավաքական
2010 թվականին 1 խաղ է անցկացրել Արգենտինայի ֆուտբոլի ազգային հավաքականում ։
Արտաքին հղումներ
Կատեգորիա:Արգենտինացի ֆուտբոլիստներ Կատեգորիա:Արգենտինայի հավաքականի ֆուտբոլիստներ Կատեգորիա:Ֆուտբոլի պաշտպաններ Կատեգորիա:Արգենտինոս Խունիորսի ֆուտբոլիստներ Կատեգորիա:2008 թվականի Ամառային օլիմպիական խաղերի չեմպիոններ Կատեգորիա:Լա Լիգայի ֆուտբոլիստներ Կատեգորիա:Ռուսաստանի Պրեմիեր Լիգայի խաղացողներ
Ղափան (թերթ)
«Ղափան», խորհրդային շրջանի երկօրյա թերթ, ՀԿԿ Ղափանի շրջանային կոմիտեի և ժողովրդական դեպուտատների Ղափանի շրջանային ու քաղաքային սովետների օրգան։ Առաջին անգամ լույս է տեսել 1930 թվականին, Ղափանում (1930-1935 թվականներին՝ «Պայքար պղնձի համար», 1936-1941 թվականներին, 1946-1979 թթ.-ին՝ «Պղնձի համար», 1979 թվականից՝ «Ղափան»)։
Լուսաբանել է շրջանի ու քաղաքի աշխատավորության, կուսակցական, արհմիութենական և կոմերիտական կազմակերպությունների գործունեությունը տնտեսական ու մշակութային շինարարության մեջ, հասարակական կյանքի բոլոր բնագավառներում։ Ուշադրության կենտրոնում է պահել արդյունաբերական ձեռնարկությունների, կոլտնտեսությունների ու սովետական տնտեսությունների աշխատանքները, սոցիալիստական մրցության, արտադրանքի որակի բարելավման հարցերը։
Էվեր Բանեգա
Ակումբային
2007 թվականին հանդես է եկել արգենտինական «Բոկա Խունիորս» ակումբի կազմում։ 2008-2014 թվականներին հանդես է եկել իսպանական «Վալենսիա» ֆուտբոլային ակումբում ։ 2008-2009 թվականներին վարձավճարով հանդես է եկել իսպանական «Ատլետիկո Մադրիդ» ֆուտբոլային ակումբում ։ 2014 թվականին վարձավճարով հանդես է եկել արգենտինական «Նյուելս Օլդ Բոյս» ակումբի կազմում ։ 2014-2016 թվականներին հանդես է եկել իսպանական «Սևիլյա» ֆուտբոլային ակումբում ։ 2016 թվականից մինչև հիմա հանդես է գալիս իտալական «Ինտերնացիոնալե» ֆուտբոլային ակումբի կազմում։
Ղափան (թերթ)
Տեղեկություններ է հաղորդել նաև ԽՍՀՄ, Հայկական ԽՍՀ և արտասահմանյան երկրներում տեղի ունեցող կարևոր համարվող իրադարձությունների վերաբերյալ (խորհրդային քարոզչության սահմաններում), ծանոթացրել քաղաքի ու շրջանի մշակութային, մարզական կյանքին, տվել գրական էջեր։
Կատեգորիա:Հայաստանի օրաթերթեր Կատեգորիա:Հայկական ԽՍՀ օրաթերթեր Կատեգորիա:Հայկական հասարակական պարբերականներ Կատեգորիա:Հայկական քաղաքական պարբերականներ Կատեգորիա:Պարբերականներ այբբենական կարգով
Էվեր Բանեգա
Ազգային հավաքական
2007 թվականին հանդես է եկել Արգենտինայի մինչև 20 տարիքայինների կազմում։ 2008 թվականից մինչև հիմա հանդես է գալիս Արգենտինայի ֆուտբոլի ազգային հավաքականում։
Գրիգոր Շարբաբչյան
Գրիգոր (Գիգո) Միքայելի Շարբաբչյան, բեմանկարիչ և գեղանկարիչ։ 1936 թվականին ճանաչվել է Վրացական ԽՍՀ արվեստի վաստակավոր գործիչ։
Կենսագրություն
Սովորել է Փարիզի Ժյուլիանի ակադեմիայում (1904-1910)։ 1913 թվականին Թիֆլիսի հայկական թատրոնում ձևավորել է Շանթի «Հին աստվածներ» պիեսի բեմադրությունը։ Մասնակցել է Հայ արվեստագետների միության (1916) և Հայարտուն (1921) ստեղծմանը, դրանց ցուցահանդեսներին, դասավանդել Հայարտան նկարչական ստուդիայում։ 1921 թվականից՝ Թբիլիսիի հայկական դրամատիկ, թատրոնի գլխավոր նկարիչ էր։
Ձևավորել է Չարենցի «Կապկազ թամաշա» (1926), Լերմոնտովի «Դիմակահանդես» (1927), Գորկու «Հատակում» (1932), Շեքսպիրի «Օթելլո», «Համլետ» (երկուսն էլ՝ 1933), Սունդուկյանի «Պեպո» (1926), «Քանդած օջախ» (1929), «Խաթաբալա» (1937), 1922՝ Երևանի պետական թատրոնի առաջին՝ «Պեպո» և այլ բեմադրություններ, 1932 թվականին՝ Վրաստանի օպերայի և բալետի թատրոնում՝ Սպենդիարյանի «Ալմաստ» օպերան ևս։ Շարբաբչյանը 1920-ական թվականներին իր հաստոցային կտավներում («Դեյնոբա», «Շեյթան բազար» ևն) ներկայացրել է Թիֆլիսի կենցաղը, սովորույթները, ժողովրդական տոները։
Գրել է «Խալխի նոքար Սայաթ-Նովա» պիեսը (բեմադրվել է 1927 թվականին, Կիրովականում) և արվեստաբանական հոդվածներ։
Ստեղծագործել է նաև գրաֆիկայի բնագավառում։
Բնապատկերներ՝
Ծանոթագրություններ
Կատեգորիա:Հայ բեմանկարիչներ Կատեգորիա:Հայ գեղանկարիչներ Կատեգորիա:Վրացական ԽՍՀ արվեստի վաստակավոր գործիչներ
Մանանա Անթաձե
Մանանա Անթաձե (მანანა ანთაძე, ), վրացի գրող, թարգմանիչ։ Տումանիշվիլու անվան թատերական հիմնադրամի հիմնադիր։
Կենսագրություն
1967 թվականին ավարտել է Թբիլիսիի պետական համալսարանի Արևմտաեվրոպական լեզուների և գրականության բաժինը։
Մանանա Անթաձեն Տումանիշվիլու անվան թատերական հիմնադրամի հիմնադիրն ու նախագահն է։ 1981-1989 թվականներին եղել է Վրաստանի պետական համալսարանի Ժամանակակից գրական ուսումնասիրությունների կենտրոնի գիտաշխատող, 1974 թվականից՝ ազատ թարգմանիչ։
2006 թվականից կազմակերպում է «Նոր ստեղծագործություններ» մրցույթը՝ 1. Նոր վրացական պիես։ 2. Լավագույն թարգմանություն։ 2009 թվականին Մանանա Անթաձեի մասին հրատարակվել է Վրաստանի «Ով, ով է» հանրագիտարանում։
Աշխատանքային ուղի
1971 թվականից աշխատում է որպես ազատ թարգմանիչ։ 1981-1989 թվականներին աշխատել է Ժամանակակից արևմտյան գրականության ուսումնասիրությունների կենտրոնում, 1981 թվականից՝ Տումանիշվիլու անվան դերասանի թատրոնում որպես գրական մենեջեր, 1998 թվականից՝ Տումանիշվիլու թատերական հիմնադրամի նախագահ, 2006 թվականից՝ Միջազգային դրամայի մրցույթի առաջնորդ, 2012 թվականին Ռոբերտ Ստուրուայի և Գիա Թևզաձեի հետ համատեղ հիմնադրել են Ստուրուա ընկերակցությունը։
Հենրի Գյունտեր
Հենրի Նիկոլաս Ջոն Գյունտեր (Henry Nicholas John Gunther),, ամերիկացի զինվոր, Առաջին համաշխարհային պատերազմում մահացած վերջին զինվորը ։ Նա մահացել է 1918 թվականի նոյեմբերի 11-ին (10:59)՝ Կոմպիենի զինադադարի` ուժի մեջ մտնելուց մեկ րոպե առաջ ։
Վաղ տարիներ
Հենրի Գյունտերը ծնվել է արևելյան Բալթիմորում 1895 թվականի հունիսի 6-ին ամերիկա-գերմանական ընտանիքում   ,: Ծնողները՝ Ջորջ Գյունտերը և Լինա Ռոտը, Գերմանիայից արտագաղթածների երեխաներ էին ։ Հենրին մանկությունն անց է կացրել Հայլենդթաունում, որտեղ շատ էին Գերմանիայից արտագաղթածները։ Հենրին եղել է հաշվապահ Բալթիմորի ազգային բանկում, իսկ 1915 թվականին մտել է քրիստոնեական «Կոլումբոսի ասպետներ» շարժման մեջ   ,:
Ծառայություն բանակում
Արտագաղթած լինելով Գերմանիայից՝ Գյունտերը առանձնապես չէր ձգտում պայքարել պատմական հայրենիքի դեմ։ 1917 թվականի ապրիլին ԱՄՆ-ը պաշտոնապես մտավ պատերազմի մեջ, բայց Հենրին զորակոչվել է 1917 թվականի սեպտեմբերին միայն։ Ծառայել է 313-րդ հետևակային գնդում, որ հայտնի էր «Բալթիմորի գունդ» անունով։ Ստանալով սերժանտի կոչում՝ Գյունտերը պատասխանատու էր գնդում զինվորական համազգեստի համար։ 1918 թվականի հուլիսին ամերիկացիները ամերիկյան հետախուզական գնդերի կազմում (American Expeditionary Forces) մտան Ֆրանսիա։ Նամակներից մեկում Հենրին բողոքում էր ռազմաճակատի անտանելի վատ պայմաններից և խորհուրդ էր տալիս ուրիշներին հնարավորության դեպքում ամեն ինչ անել, որ չզորակոչվեն բանակ։ Նամակը ստուգվում է գրաքննության կողմից, ինչի արդյունքում սերժանտ Գյունտերը դառնում է շարքային։
1918 թվականի սեպտեմբերի 12-ին Գյունտերը հայտնվում է արևմտյան ճակատում և մասնակցում Մյոզ-Արգոնի հարձակմանը։ Նոյեմբերի 11-ի առավոտյան ռազմական գործողություններն ընդհատվում են։ Տեղական ժամանակով առավոտյան 5-ին ստորագրվում է Գերմանիայի հետ հաշտեցման Կոմպիենի զինադադարը, որն ուժի մեջ է մտնում 6 ժամից՝ ժամը 11:00-ին։ Այդ ընթացքում Գյունտերի ջոկատը մոտենում է Շոմոն-դևան-Դամվիլյե գյուղի գերմանական հսկիչ կետին, որտեղ հրանոթային երկու հաշվարկ կար։ Գյունտերը, անտեսելով սերժանտ Էռնեստ Պաուելի հրամանը, մանևրելով հարձակվում է։ Գերմանացիները, իմանալով կայացված հաշտության մասին, փորձում են կանգնեցնել նրան։ Բայց կանգնելու հրամանին Գյունտերը մեկ-երկու կրակոց է արձակում։ Երբ Հենրին շատ է մոտենում հրանոթներին, կրակահերթ են արձակում, որից էլ մահանում է։ Գրող Ջեյմս Քեյնը, որը տեղական «Բալթիմորի արև» («The Baltimore Sun») թերթում էր աշխատում, հարցազրույց է ունեցել Հենրիի ընկերների հետ, որոնք նշել են.
Ամերիկյան հետախուզական գնդերի հրամանատար գեներալ Ջոն Պերշինգը հաջորդ օրը նշեց, որ Գյունտերը ամերիկյան վերջին զինվորն էր, ով մահացել է Առաջին համաշխարհային պատերազմի ռազմական գործողություններում։ Հետմահու Գյունտերը ստանում է սերժանտի կոչում և պարգևատրվում Մարտական ծառայությունների շքանշանով։ Տարիներ անց Արևելյան Բալթիմորի № 1858 պահակակետը ստանում է Հենրի Գյունտերի անունը (ներկայումս այն չի գործում)։
Գյունտերի մնացորդները ԱՄՆ են տեղափոխվում 1923 թվականին և հուղարկավորում Բալթիմորի գերեզմանոցում։
Ծանոթագրություններ
Կատեգորիա:Առաջին համաշխարհային պատերազմի մասնակիցներ
Ներխուժում
Ներխուժում (Invasion!), երրորդ ամենամյա կրոսսովերը Arrowverse-ի սերիալների միջև։ Բաղկացած է երեք մասից (յուրաքանչյուր սերիալում ցուցադրվում է մեկական մաս)։ «Ներխուժման» սյուժեն և կառուցվածքը վերցված են համանուն կոմիքսի մինիսերիաներից։ 2016 թվականի նոյեմբերի 28-ին The CW հեռուստաալիքով ցուցադրվել է «Սուպերգրլ» հեռուստասերիալի «Մեդուզա» էպիզոդը, որի վերջում հայտնվում են Բարի Ալենը և Ցիսկո Ռամոնը` «Ֆլեշ» հեռուստասերիալի գլխավոր հերոսները և օգնություն են խնդրում Կառա Դենվերսից/ Սուպերգրլ, որն էլ դառնում է ամենամյա կրոսսովերի ոչ պաշտոնական սկիզբը։ «Ներխուժումը» պաշտոնապես մեկնարկել է հաջորդ օրը` «Ֆլեշ» հեռուստասերիալի համանուն էպիզոդի ցուցադրման ժամանակ։ Սյուժեն շարունակել են «Նետի» և «Վաղվա լեգենդների» էպիզոները, որոնք ունեն նույն անվանումը։ Ըստ ընդհանուր գաղափարի Ֆլեշի թիմը միանում է Սուպերգրլին, Նետի և Լեգենդների թիմին, որպեսզի դիմակայի Դոմինատորների այլմոլորակային ռասսային, որոնք ներխուժել են Երկիր։
Տվյալ կրոսսովերի ստեղծման գաղափարը ի հայտ է եկել 2016 թվականի մայիսին, երբ հայտնի դարձավ, որ «Սուպերգրլը» ունենալու է երկրորդ եթերաշրջան, որը CBS հեռուստաալիքը փոխարինել էր The CW-ով։ 2016 թվականի սեպտեմբերին բոլոր երեք մասերի համար գրվել են սցենարներ, իսկ մեկ ամիս անց` 2016 թվականի հոկտեմբերին, ավարտվել են համապատասխան էպիզոդների նկարահանումները։ Այդ նույն ամսին տեղեկություններ են ստացվել էպիզոդների անվանումների և նրանց համառոտ բովանդակությունների մասին։ «Ներխուժման» մեջ Arrowverse-ի յուրաքանչյուր նախագծում հայտնվել են գլխավոր հերոսներ (նրանցից ոմանք միայն այն հիմանական մասում են, որոնց կազմում կան), իսկ Մելիսա Բենոիսթը հյուրի կարգավիճակով Սուպերգրլի դերն է տարել նրանցից յուրաքանչյուրում։ Բացի այդ, երկրորդ մասում` «Նետի» 5-րդ եթերաշրջանի շրջանակներում, կերպարներ են հայտնվել նախորդ եթերաշրջաններից, քանի որ այն դարձել էր սերիալի 100-րդ հոբելյանական էպիզոդը։
Սյուժե
Այլմոլորակային ռասսան` հայտնի Դոմինատորներ անվամբ, սպառնում են Երկրի անվտանգությանը, և Բարի Ալենը որոշում է իր ուժերը միավորել Օլիվեր Քուինի / Կանաչ նետի հետ, որպեսզի կանգնեցնի նրանց։ Երբ երկու հերոսների ուժերը չեն բավարարում թշնամիներին հաղթելու համար, նրանք գտնում են Լեգենդներին, ինչպես նաև մեր աշխարհ են բերում Սուպերգրլին։ Միայն թե, երբ Դոմինատորների դեմ մշակված հաղթանակի ծրագիրը գործնականում իրագործվում է, բացահայտվում է ճշմարտությունը Ֆլեշփոինթի գոյության մասին և յուրաքանչյուրը կասկածում է այն բանում, թե ում կարելի է վստահել։ Միևնույն ժամանակ Մարտին Շտայնը գալիս է իր տուն և դեմ առ դեմ հանդիպում այն պարադոքսին, որը նա ստեղծել էր 1987 թվականին։ Դոմինատորները առևանգում են խմբի որոշ անդամների։ Օլիվերը արթնանում է մի կյանքում, որտեղ նա և իր հայրը երբեք չեն ճանապարհորդել «Թագավորական գամբիտով», այսինքն չի եղել կղզի, նրա ծնողները ողջ և առողջ են, նա ու Լորելը սիրահարված են ու պատրաստվում են ամուսնանալ, իսկ ինքը` Կանաչ նետը չէ։ Սակայն որոշ անհամապատասխանություններ նրա մեջ կասկածներ են առաջացնում, որ այդ ամենը մի մեծ խաբեություն է։ Վերջ ի վերջո, Մարտին Շտայնը` Դոմինատորներին հաղթելու եղանակ է գտնում, և հերոսները պայքար են սկսում եկվորների դեմ ։
Ցուցադրություն
«Ներխուժում» կրոսսովերի ոչ պաշտոնական սկիզբը համարվում է 2016 թվականի նոյեմբերի 28-ը, երբ ցուցադրվեց «Սուպերգրլի» երկրորդ եթերաշրջանի «Մեդուզա» էպիզոդը, որի վերջում հայտնվում են Բարի Ալենն ու Ցիսկո Ռամոնը և Կառային ինչ-որ բան խնդրում։ Շարքը պաշտոնապես սկսվեց ցուցադրվել հաջորդ օրը, երբ համանուն էպիզոդ ցուցադրվեց «Ֆլեշ» հեռուստասերիալում։ «Նետի» էպիզոդը, որը նույնպես կոչվում էր «Ներխուժում», ցուցադրվել է 2016 թվականի նոյեմբերի 30-ին, իսկ «Վաղվա լեգենդները» հեռուստասերիալի համանուն էպիզոդը` 2016 թվականի դեկտեմբերի 1-ին։ Չորս էպիզոդները ցուցադրվել են The CW հեռուստաալիքով ։
Առաջխաղացում
Չնայած այն բանին, որ «Ներխուժումը» իրականում միավորում է միայն երեք սերիալ, այն նաև պայքար է «հերոսների և եկվորների միջև», ցուցադրվել է որպես «կրոսսովերի քառօրյա շարք» (four-night crossover event) և ներառել «Սուպերգրլ» էպիզոդը ։ Կանադայում, որտեղ «Ֆլեշի», «Նետի» և «Վաղվա լեգենդների» հեռարձակմամբ զբաղվում է CTV Television Network ցանցը, «Ներխուժումը» դիտարկվել է որպես «եռօրյա շարք»` «Հերոսների միավորում» ընդհանուր անվամբ (Heroes United). Բացի այդ, արտադրողները նկարահանել են գաղտնի տեսարաններ, որտեղ երևում է թե ինչպես են Դոմինատորները փորձում գրավել Երկիրը, որը տեղի է ունենում կրոսսովերի գործողություններից 65 տարի առաջ ։ 2016 թվականի նոյեմբերի 23-ին ցուցադրվել է «Ներխուժման» թրեյլերը.
Վաղվա լեգենդները
Վաղվա լեգենդները (DC's Legends of Tomorrow), ամերիկյան մարտաարկածային հեռուստասերիալ է, որի ստեղծողներն են Գրեգ Բերլանտին, Մարկ Գուգենհեյմը, Էնդրյու Քրեյսբերգը և Ֆիլ Քլեմերը, ովքեր նաև Սառա Սեքթերի և Քրիս Ֆեդակի հետ միասին հեռուստասերիալի գործադիր պրոդյուսերներն են, Քլեմերը նաև համարվում է շոուռաներ։ Հեռուստասերիալի պրեմիերան տեղի է ունեցել 2016 թվականի հունվարի 21-ին և հեռարձակվում է The CW հեռուստաալիքով։ Հեռուստասերիալը հանդիսանում է «Նետ» և «Ֆլեշ» հեռուստասերիալների սփին-օֆֆը։ 2016 թվականի մարտի 11-ին The CW-ն հեռուստասերիալը երկարաձգել է երկրորդ եթերաշրջանի համար։
Նախապատմություն
Ժամանակի ճանապարհորդ Ռիպ Հանթերը ճանապարհորդում է անցյալ՝ ներկայիս օրեր, որտեղ նա հավաքում է հերոսների և չարագործների թիմ՝ փորձելով կանխել Վանդալ Սևիջի՝ աշխարհը վերացնելու մտադրությունը։
Անձնակազմ և դերակատարներ
Հիմնական անձնակազմը հիմնված է DC Comics–ի կերպարների վրա։
Հիմնական
Միջուկային ֆիզիկոս կենտրոնացած փոխակերպման վրա, ով ինչպես նաև Հրե փոթորկի կեսն է Ջեֆերսոն Ջեքսոնի հետ։ Շտայնը նաև Ռեյ Պալմերի նախկին քոլեջի դասախոսն է եղել։ Գրիմ ՄաքՔոմբը մարմնավորել է երիտասարդ Շտայնին 1975 թվականին ։ Կերպարը առաջին անգամ երևացել է «Ֆլեշ» հեռուստասերիալում։
Գիտնական, գյուտարար, գործարար և Palmer Technologies-ի գլխավոր տնօրեն, ով ստեղծել է հզոր կոստյում, որը փոքրանալու և մեծանալու հնարավորություն ունի։ Կերպարն առաջին անգամ երևացել է «Նետ» հեռուստասերիալում։
Ապագայից եկած ժամանակի մեջ ճանապարհորդ, ով եկել է ներկա ժամանակ՝ աշխարհը և իր ընտանիքը փրկելու համար։ Նա և Վանդալ Սևիջը ոխերիմ թշնամիներ են համարվում բոլոր ժամանակներում։ Երիտասարդ Ռիբ Հանթերին մարմնավորել է Էյդեն Լոնգուորթը ։
Սկզբում հայտնի է որպես «Դեղձանիկ», «Նետ» հեռուստասերիալի երկրորդ եթերաշրջանում, հետագայում սպանվել է երրորդ եթերաշրջանում։ Այժմ նա կրում է Սպիտակ դեղձանիկ կեղծանունը, այն բանից հետո, երբ նա հարություն առավ Լազարուսի փոսում՝ հեռուստասերիալի չորրորդ եթերաշրջանում։ Կերպարը առաջին անգամ երևացել է «Նետ» հեռուստասերիալում։
Ավագ դպրոցի նախկին մարզիկ, ով ավարտել է իր խոստումնալից կարիերան վնասվածքի պատճառով և այժմ աշխատում է որպես ավտոմեխանիկ ։ Նա ծառայում է որպես հրե փոթորկի մյուս կեսը Մարտին Շտայնի հետ։ Պրոդյուսերները որոշեցին ստեղծել Ջեքսին՝ որպես հրե փոթորկի մյուս կեսը, որպեսզի լինի ինչ-որ մեկը, ով կլինի 20 տարեկան և կտարբերվի Ռոնիից՝ կատակաբանելով Շտայնի հետ միասին ։ Կերպարը առաջին անգամ երևացել է «Ֆլեշ» հեռուստասերիալում։
Երիտասարդ կին, ով պարզապես սովորում է, բազմիցս վերածնվել է դարերի ընթացքում։ Երբ նրան հրահրում են, նրա հին ռազմիկ անձը արտահայտվում է իր թևերով, որոնք դուրս են գալիս իր մեջքից ։ Կերպարն առաջին անգամ երևացել է «Ֆլեշ» հեռուստասերիալում ։ Աննա Դիվեր Սմիթը մարմնավորել է ծեր Կենդրային 1871 թվականին, ով հայտնի է նաև Դարչին անունով ։
Եգիպտացի արքայազն, ով դատապարտված է մահանալ և վերածնվել իր սիրեցյալ Կենդրայի հետ միշտ, ունենալով ուժեր, որոնք նման են Կենդրայի ուժերին ։ Կերպարը առաջին անգամ երևացել է «Ֆլեշ» հեռուստասերիալում ։
«Ալիքաթիռի» արհեստական բանականութունը։ Գիդեոնի այլընտրանքային տարբերակն երևացել է «Ֆլեշ» հեռուստասերիալում ։
Լեոնարդ Սնարտի հանցակիցը, ով ի տարբերություն իր գործակցի օգտագործում է ջերմային ատրճանակ, որը կարողանում է այրել գրեթե ամեն ինչ։ Այն բանից հետո, երբ Սնարտը նրան թողնում է անցյալում, Ռորին հավաքագրվում է ժամանակի վարպետների կողմից և դառնում որսորդ Քրանաս, ով որսում է թիմին։ Միտչել Քումենը մարմավորել է երիտասարդ Ռորիին ։ Կերպարն առաջին անգամ երևացել է «Ֆլեշ» հեռուստասերիալում։
Կոռումպացված ոստիկանության աշխատակցի որդի, ով վարում է հեշտ և ազատ հանցագործական կյանք, և օգտագործում է մի ատրճանակ, որը սառեցնում է տարբեր իրեր և մարդկանց։ Կերպարն առաջին անգամ երևացել է «Ֆլեշ» հեռուստասերիալում։ Առաջին եթերաշրջանի վերջում Սնարտը զոհաբերու է իրեն՝ թիմին փրկելու համար։
Ապագայից եկած՝ սուպերչարագործ սփիդսթեր, ով Ֆլեշի ոխերիմ թշնամին է։ Նա Մահավն Լեգեոնի անդա է։ Կերպարն առաջին անգամ երևացել է «Ֆլեշ» հեռուստասերիալում։
Հնարավորություն ունի կախարդանքով կապվել կենդանական թագավորության ցանկացած ուժի հետ և ունենալ նրանց կարողություններից։ Ջիվի վիքսենի՝ Մարի ՄքՔեյբի տատն է։ Մարի ՄքՔեյբին Էրոուուերսի այլ հեռուստասերիալներում մարմնավորել է Մեգալին Էչիկանվոկեն։
Պատմաբան, ում պապը եղել է Ամերիկայի Արդարադատության Հասարակության անդամ Հրամանատար Պողպատը։
2-րդ եթերաշրջան (2016-17)
2016 թվականի ապրիլին, երբ դուրս եկավ երկրորդ եթերաշրջանի նախնական հոլովակը, Կլեմերը նշեց․
Եթերաշրջանում կլինեն նաև «Ամերիկայի արդարադատության հասարակության» անդամներից ։